Tyyppi 16 -fregatti

Tyyppi 16 oli Britannian Kuninkaallisen laivaston sukellusveneentorjuntaan suunniteltu fregattiluokka, jotka muutettiin toisen maailmansodan aikaisista hävittäjistä. Muutostyöt olivat vastaavia kuin tyypin 15 aluksissa, mutta ne eivät olleet taloudellisista syistä aivan yhtä kattavia. Kaikkiaan aluksia oli kymmenen.

 Taustaa 
Kylmän sodan alkaessa kuninkaallisella laivastolle oli suunnaton tarve nopeille saattajille, joiden tehtävänä oli torjua Neuvostoliiton laivaston Whiskey-luokan sukellusveneiden aiheuttama uhka. Sukellusveneet olivat nopeampia kuin palveluksessa olevat saattajina käytetyt sluupit ja fregatit. Reservissä oli kuitenkin suurehko määrä toisen maailmansodan lopulla valmistettuja hävittäjiä, jotka olivat riittävän nopeita. Alukset olivat kuitenkin heikosti varustettuja sukellusveneidentorjuntaan ja niiden ilmatorjuntakyky oli heikohko pääasiassa tulenjohdon heikkouksien vuoksi. Esityksen mukaan niin sanotuiksi tyypin 15 fregateiksi piti muuttaa 57 hävittäjää, mutta hanke osoittautui liian kalliiksi ja ainoastaan 23 alusta valmistui. Täydennykseksi tehtiin suunnitelma tyypin 16 fregatiksi, joka oli tyypin 15 aluksia yksinkertaisempi ja siten halvempi.Marriott, Leo s. 41

 Suunnitelma 
Muutettavista aluksista poistettiin aseistus ja se korvattiin kahdella neljän tuuman tykillä, jotka asennettiin etukannelle kaksiputkiseen MK XIX torniin. Tulenjohtojärjestelmä oli yksinkertainen optinenjärjestelmä. Lisäksi asennettiin seitsemän Boforsin 40 millimetrin ilmatorjuntakanuunaa, joista yksi kaksiputkisena Mk V asennuksina varustettuna STD-tulenjohdolla. Loput viisi olivat yksiputkisina Mk IX asennuksina, joista kaksi oli sillan kahtapuolta parvekkeilla, kaksi savuhormin sivuilla ja yksi puolikannella. Sukellusveneidentorjuntaan aluksilla oli kaksi Squid-sukellusveneentorjuntaheitintä ja neljä torpedoputkea takasi jonkinlaisen kyvyn pinta-alusten torjuntaan.

Alusten tutkajärjestelmänä oli maston huipussa ollut tyypin 293Q merivalvontatutka ja tyypin 974 merenkulkututka. Aluksella oli myös IFF lähetin-vastaanotin ja ilmavalvontatutka lyhyessä mastossa. Alusten kaikuluotaimina olivat tyypin 146B etsintä-, tyypin 147P syvyydenmääritys-, tyypin 162 pohjanmuodostus- ja tyypin 174 heittimenvalvontakaikuluotain.

 Alukset 
+ Tyypin 16 fregatitMarriott, Leo s. 42NimiViirinumeroMuutostyötKohtaloO-luokan hävittäjistä muutetut HMS Orwell (G98) F98Rosythin telakka 1952Romutettu 1965P-luokan hävittäjistä muutetut HMS Paladin (G69) F169Rosythin telakka 1952-1954Romutettu 1962 HMS Petard (G56) F56Harland and Wolff, Belfast, 1953–1955Romutettu 1967T-luokan hävittäjistä muutetut HMS Teazer (R23) F23Mountstart Dry Docks, Cardiff, 1953–1954Romutettu 1965 HMS Tenacious (R45) F44Rosythin telakka 1951–1952Romutettu 1965 HMS Termagant (R89) F189Grayson Rollo, Birkenhead, 1952–1953Romutettu 1965 HMS Terpsichore (R33) F19John I. Thornycroft and Company, Woolston, 1953–1954Romutettu 1966 HMS Tumult (R11)F121Grayson Rollo, Birkenhead, 1949–1950Romutettu 1965 HMS Tuscan (R56) F156Mountstart Dry Docks 1949–1950Romutettu 1966 HMS Tyrian (R67) F67Harland and Wolff & Gordon Alison, Birkenhead, 1951–1953Romutettu 1965

 Lähteet 

 Viitteet 

*